ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660018191

อ้างอิงเลขที่รับแจ้ง  traffy fondue (T23PND)
กรณีขอให้ตรวจสอบการปฏิบัติหน้าที่ของเจ้าหน้าที่ฝ่ายทะเบียน ของสำนักงานเขตหนองจอก แขวงกระทุ่มราย เขตหนองจอก กรุงเทพมหานคร เนื่องจากผู้ร้องแจ้งว่า เมื่อวันที่ 5 กุมภาพันธ์ 2566 พี่ชายของผู้ร้องประสบอุบัติเหตุ ถูกรถจักรยานยนต์ชนบนทางม้าลาย จากนั้นก็เข้ารับการรักษากับทางโรงพยาบาลแห่งหนึ่ง โดยทางคู่กรณีผู้ขับรถชน ได้ใช้ให้ญาติห่างๆของผู้ร้อง (ชื่อถูกระบุไว้ในช่องผู้ถูกร้อง) ซึ่งเคยเป็นอดีตเจ้าหน้าที่ของสำนักงานเขตหนองจอก เข้าไปขอคัดสำเนาบัตรประจำตัวประชาชน และสำเนาทะเบียนบ้านของพี่ชายผู้ร้อง ที่สำนักงานเขตฯ แล้วนำเอกสารที่คัดสำเนามาให้คู่กรณี เพื่อนำมายื่นกับทางโรงพยาบาลที่พี่ชายรักษาอยู่ โดยผู้ร้องทราบว่าคู่กรณี มีสำเนาเอกสารสำคัญของพี่ชายนั้นมาจากเจ้าหน้าที่ของโรงพยาบาลฯ โดยผู้ที่เข้าไปขอคัดสำเนาไม่ได้มีหนังสือรับมอบอำนาจจากพี่ชาย หรือ ผู้ร้อง แต่อย่างใด ซึ่งเห็นว่าเป็นการกระทำที่ไม่ถูกต้อง โดยคัดสำเนาแล้วนำไปให้กับคู่กรณี ปัจจุบัน (วันที่ 2 พฤษภาคม 2566) ยังไกล่เกลี่ยไม่เรียบร้อย และยังไม่ได้ค่าเสียหายแต่อย่างใด อีกทั้งบุคคลดังกล่าว มีพฤติการณ์อยู่ข้างคู่กรณีร่วมด้วย เพื่อไม่ให้พี่ชายได้รับค่าชดเชยฯ ประกอบกับผู้ร้องแจ้งว่า ได้แจ้งเรื่องร้องเรียนดังกล่าวไปยัง Traffy Fondue ของกรุงเทพมหานคร แล้วเมื่อประมาณ เดือนมีนาคม 2566 (รหัสเรื่อง WXVLEM หรือ #M66HDM) นั้น
//ปัจจุบัน ผู้ร้องโต้แย้งผลการพิจารณาของกรุงเทพมหานคร โดยผู้ร้องแจ้งว่า "ก่อนหน้านี้(ไม่ระบุวันที่และเวลาแน่ชัด) ผู้ร้องได้รับการแจ้งรายงานผลการพิจารณาจากกรุงเทพมหานคร Traffy Fondue ซึ่งรายงานผลการพิจารณาตรงกับที่ได้รับทราบจากสำนักงานปลัดสำนักนายกรัฐมนตรี ผู้ร้องขอยืนยันว่า ข้อเท็จจริงมิได้เป็นไปตามรายงานผลการพิจารณา ผู้ถูกร้องเป็นญาติผู้ร้องจริง แต่มีข้อพิพาทกับผู้ร้อง โดยผู้ถูกร้องแอบอ้างความเป็นญาติไปขอคัดรับรองข้อมูลของผู้ได้รับบาดเจ็บนั้นเป็นการกระทำที่เล็งเห็นผล เอื้อประโยชน์ต่อคู่กรณีทำให้ผู้ไดรับบาดเจ็บไม่สามารถรับเงินเยียวยาได้ ผู้ถูกร้องให้ข้อมูลเท็จแต่งเรื่องขึ้นมาใหม่อ้างว่าเข้าไปดำเนินเรื่องแทนผู้ได้รับบาดเจ็บ แต่ข้อเท็จจริงผู้ร้องเป็นผู้จัดการเรื่องของผู้ได้รับบาดเจ็บอยู่ในขณะเวลาที่เกิดเหตุ ไม่มีญาติรายอื่นๆ ที่ดูแลผู้ได้รับบาดเจ็บแต่อย่างใด ผู้ร้องได้แจ้งความร้องทุกข์เรื่องการถูกแอบอ้างไปยังเจ้าหน้าที่ตำรวจแล้วอยู่ระหว่างการดำเนินการในการออกหนังสือเรียก ทั้งนี้ผู้ร้องตั้งข้อสังเกตว่า สำนักงานเขตหนองจอกแจ้งรายงานผลการพิจารณาเดิมโดยผู้ร้องยังมิได้รับทราบรายงานผลการพิจารณาในประเด็นของการแอบอ้างยื่นคำร้องขอคัดรับรองข้อมูลของผู้ได้รับบาดเจ็บซึ่งต่อมาเกิดความเสียหายต่อผู้ได้รับบาดเจ็บแต่อย่างใด ล่าสุดวันที่ 8 พฤษภาคม 2566 ผู้ร้องได้รับการติดต่อจาก ดร.สุวิมล ไม่ทราบนามสกุล (เพียงอ้างถึง) เป็นเจ้าหน้าที่มาจากศูนย์คุ้มครองสิทธิ (ระบุตามผู้ร้องแจ้ง) เข้ามาซักถามเรื่องผู้ได้รับบาดเจ็บ ผู้ร้องก็ไม่กล้าให้ข้อมูล เพราะเกรงจะเป็นการแอบอ้างอีก เพราะมิได้มีรายงานผลการพิจารณาจากกรุงเทพมหานคร Traffy Fondue และปัจจุบัน(วันที่ 9 พฤษภาคม 2566) ผู้ร้องได้รับทราบรายงานผลสำนักงานปลัดสำนักนายกรัฐมนตรีก็มิได้แจ้งถึงการดำเนินการศูนย์คุ้มครองสิทธิแต่อย่างใด ผู้ร้องกังวลใจอย่างมากโดยก่อนหน้านี้(ไม่ทราบวันที่และเวลาที่แน่ชัด) สำนักงานเขตหนองจอกได้แจ้งกับผู้ร้องว่า อย่าร้องเรียนอีก ผู้ร้องเกรงว่าจะไม่ได้รับความเป็นธรรม" จึงเรียนมาเพื่อโปรดพิจาณรา แล้วกรุณาแจ้งผลให้ผู้ร้องทราบโดยตรง และขอให้แจ้งผลให้สำนักงานปลัดสำนักนายกรัฐมนตรีทราบด้วย ทั้งนี้ โปรดให้ความคุ้มครองผู้ร้องผู้ให้ข้อมูลและผู้เกี่ยวข้อง อย่าให้ต้องได้รับภัยหรือความไม่ชอบธรรม อันเนื่องมาจากการร้องขอครั้งนี้ด้วย จักขอบคุณยิ่ง

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata